Amikor az egy meg egy négy - E-könyv olvasók
A nyájas, türelmes ekönyvolvasó megértő a szakmával szemben. Mint amikor egy bumfordi kiskutyával kerül egy kanapéra: mosolygunk, amikor összenyalja a kezünket, kínunkban nevetünk, amikor kiskutyai harciassággal megtépi ingujjunkat, de amikor az ölünkbe vizel, nos, ott néha betelik a pohár.
Rövid történetünk kezdete a távoli múlt ködébe, a papíralapú könyvkiadás korába nyúlik vissza. A papíralapú könyvek oldalat - meglepő módon - egy-egy papírlap elejére és hátuljára nyomtatják, majd ezeket sorba fűzik, elkészül a kötet. Vagy kötetek, ugyanis egyes fránya írók képesek voltak hetet-havat összehordani. Ha a történet terjedelmének nem is, a kötet vastagságának a technika szabott határt. Voltak történetek, akik rögvest két, három kötetet követeltek maguknak.
Azután ez a “nem fér bele” a világ legjobb kifogása lett. Vagy a magyar nyomdák nem tudták tartani a lépést a technikával. Ugyanis itthon egyre több olyan könyv látott napvilágot több részre osztva, amely eredeti nyelvén hogy-hogy nem elfért egy kötetben. Zsebeket és polcokat töltő megoldás ez mind a mai napig.
Ám jött az ekönyv, jajj a technika ördögének! Most végre egymásra talál Első Kötet és Második Kötet! Hogy ez naív gondolat volt, arra álljon itt egy példa.
Fjodor Mihajlovics Dosztojevszkij műve, A Karamazov testvérek Makai Imre fordításában, két kötetben jelent meg magyarul. Amikor elfoglalta jogos helyét a MEKen, erre már csak annyi utalt, hogy volt egy 01.html és egy 02.html fájl a html felirat alatt. Ma már csak ezt találjuk a 04000-ás dokumentum helyén.
A Fapados kiadó szerencsénkre felvállalta az ekönyvváltozat kiadását. Két kötetben. Mert csak. Az ár még nem is lett volna olyan vészes, egy kötet 960 Ft, még a kettő együtt (1920) is vállalható (felejtsük el, hogy klasszikusról van szó), de ha otthon, kézzel kell összehegeszteni a két részt, akkor még a legtürelmesebb, legmegértőbb olvasóban is felmerül: csinálhatná ezt az egészet ő maga, hiszen még csak megvan valahol a MEK-es változat.
Persze ilyesmit nem csinál, inkább kivár. Mert úgyis lesz majd egybekiadás. És lett is. Egy olyan kiadótól (Jelenkor), aki papíron még szintén két kötetben gondolkozott, de az ekönyv már egy szép egész, apró hibával. Az ára 3640 forint.
Mindkét fizetős ekönyv esetében ugyanazt a Makai fordítást kapjuk. A Jelenkor kötetenként és eladásonként plusz 1720 forintot kér, hogy ne két darab fájlról legyen szó.
Az olvasó ilyenkor áll fel, és penderíti le az ebet a kanapéról.
Pedig még az újabban terjedő őrületről, hogy a kiadónál lévő többféle formátumból csak az egyiket adja oda a vásárlónak, még nem is beszéltünk.
A cikkben szereprő egyik entitás, a fapadoskönyv átalakulóban van, iPubs.hu néven módosított profillal működik. Az energiájuk javát az átalakulás kötötte le, a könyvek ilyenforma korrekcióját eddig kisebb prioritással végezték. De követik a blogot éshallgatnak az igényekre, akik egykötetes Karamazov testvérekre vágyik, az most kifejezetten baráti áron juthatnak hozzá. Ha találtok még javítanivalót, jelezzétek, akár itt, de még inkább közvetlenül az ipubsnak.
https://ekonyvolvaso.blog.hu/api/trackback/id/tr495411841
naplómente 2013.07.17. 18:40:45
Ugye erre mondják, hogy No cemment! :-(
jómegmondom 2013.07.18. 04:27:36
Komavary · http://orokorom.freeblog.hu 2013.07.18. 05:33:50
@jómegmondom: a jogot változtatták meg utólag.
loggoll 2013.07.18. 10:09:55
Az is érdekes, hogy két jogszerű (?) e változat van. (A fordító 95-ben halt meg, így a vagyoni jogok még élnek.)
A MEK-en egyébként sok "ott maradt" mű van, ami a régi, közös jogkezeléses időszak idején még jogszerű volt, de később annyira azért nem foglalkoztak azzal, hogy jogszerűen maradjon. Ha valaki kéri, akkor gyorsan leveszik. Valószínűleg itt az egyik kiadó kérhette.
Dworkyll · http://ekonyvolvaso.blog.hu/ 2013.07.18. 13:09:10
@loggoll: Így van. Az is milyen vicces már, hogy egy darabig az ArtisJus intézte a közös jogokat, a MEK megvette és kirakta a _rendezett_ jogállású könyveket. Aztán kiderül, hogy az ArtisJus nem is volt "birtokon belül", nem adhatta volna el a jogokat. Így a MEK tök jóhiszeműen tart kint címeket, hiszen számlája van róla, és engedélye van hozzá. Csak épp nem érvényes. És ha az érvényes jogtulaj fölbukkan, egy levéllel leszedetheti az anyagát. Van aki ezt akarta. és van aki meg nem, pl. Örkény István özvegye. Örkény anyagok a mai napig elérhetőek a MEKen.
loggoll 2013.07.18. 15:22:07
"Így a MEK tök jóhiszeműen tart kint címeket, hiszen számlája van róla, és engedélye van hozzá."
Egy kb. 10 éves engedélye volt, amiről évek óta tudja, hogy nem ér semmit, és nyilván nem is fizetnek érte. Ezt én nem jóhiszeműnek nevezném.
A Fapadosnál meg nyilván az lehet, hogy amit látnak, azt ész nélkül beszkennelik. Nem "kiadnak", hanem a régi könyveket "reprodukálják", minimalizált költséggel. De annyiban teljesen korrektek, hogy a nevüket a tevékenységhez illően választották.
Dworkyll · http://ekonyvolvaso.blog.hu/ 2013.07.18. 15:53:24
@loggoll: Picit vitatkoznék. A kint lévő címek publikusak a MEKnél, és ha a jogtulaj _másként gondolja_ instant leveszik. De a jogtulaj gondolhatja úgy, mint az emlegetett Örkény Istvánné esetében, hogy maradjon. Szóval a jóhiszeműség védhető, ők kultúrkincset osztanak meg.
A fapados meg valóban erre repült rá, _megvásárolják a jogokat_, és reprodukálják a könyveket, elsősorban viszont nyomatatásban. Az e-könyv csak melléküzemág, a már összerakott könyvgyártó gépsor természetes kiterjesztése a digitális térbe.
Dworkyll · http://ekonyvolvaso.blog.hu/ 2013.07.18. 15:54:08
Update ment a cikkhez, egykötetes lett az iPubs (ex Fapados) féle Kamarazov testvérek, és az ár is baráti.
loggoll 2013.07.18. 16:53:53
Gratula minden Dosztojevszkij fan nevében. :-)
Okés, vitakozzunk. :-)
Szerintem nem volt korrekt, és nem is volt jóhiszemű a MEK, mert nem ennek kellene lennie a sorrendnek. Először az engedélyt kellene beszerezni, majd csak utána terjeszteni. Nem pedig csak akkor levenni, ha a jogtulaj észreveszi és nehezményezi. Évekig tudták, hogy az anyag nagy részére nincs engedélyük, de csak akkor léptek, ha valaki egy konkrét műnél ezt jelezte.
Egy közgyűjteménytől jogkövetőbb magatartást vártam volna el.
(Én pl. amikor legutóbb vettem sört a boltban, akkor először kifizettem, majd utána megittam. Nem pedig először megittam, majd ha ezt észrevették, akkor kifizetem/visszateszem a polcra.)
"az iPubs (ex Fapados)". Nem vagyok naprakész az ő dolgaikban, de az iPubs, nem egy "Fapados tulajdonban levő, de nem csak az ő dolgaikat terjesztő webáruház"?
Szedlák Ádám · http://worldshots.hu 2013.07.18. 19:15:58
A tegyük oda a pénzt, ahol korábban a pofánk volt szabály értelmében most akkor vettem egy Karamazovot. Csinos fájl, ha rákattintok kétszer, akkor elújságolja, hogy igencsúnyán le fognak lőni, ha megosztom.
Komavary · http://orokorom.freeblog.hu 2013.07.19. 05:04:07
"Ha találtok még javítanivalót, jelezzétek, akár itt, de még inkább közvetlenül az ipubsnak."
Keresztnév -> Utónév
Illetve külföldről nem tudtam rendelni, ugyanis a rendszer csak magyar irányítószámot/települést fogad el, és ezt "szerencsére" keresztbe ellenőrzi.
Dworkyll · http://ekonyvolvaso.blog.hu/ 2013.07.19. 14:57:55
@loggoll: Vitatkozzunk :-)
Re: MEK. Amennyire én tudom, az összes anyagára _megvette_ a jogot az Artisjustól. Amiről később derült ki, hogy az Artisjusnak nem is volt joga eladni, egész pontosan a közös jogkezelés csak egy átmeneti időszakban volt legitim. Felteszem pénzt vissza nem adtak, hiszen el szokták osztani, innentől miért is kellene a MEKnek levenni az anyagokat? CSak akkor, ha egyértelmű az érdeksérelem, amire a jog tulajdonosa hívhatja fel a figyelmet.
Azaz a sört ők is kifizették, csak utána lebontották a boltot.
Re: ipubs. A gyökere fapados, de elég más a profilja. A fapados kiadó is volt, az ipubs meg minden más, csak nem kiadó. Könyvgyártási kapacitást árul, és van egy webshopja is. A legfontosabb, hogy van olyan puha DRM szolgáltatása, amit webservice-ként meg lehet hívni, azaz ha építesz egy ekönyv-áruházat (miért is ne, mindenki ilyet épít, az Amazon meg kapja be ;-) akkor "elég" a frontendet megcsinálnod, a vízjelezést már nem kell külön kifejlesztened.
Dworkyll · http://ekonyvolvaso.blog.hu/ 2013.07.19. 14:58:58
@Kelt: Akkor ne oszd meg :-) Én azért mesélni fogom mindenkinek, hogy neked van ilyen, sőt még el is olvasod :D Majd várjuk a beszámolót a Hármaskönyvelésben.
Szedlák Ádám · http://worldshots.hu 2013.07.19. 16:04:55
A DVD-k elején az áttekerhetetlen nelopj üzenetnél is mindig az jutott eszembe, hogy milyen jó ötlet tőlük, hogy szólnak. :)
Gukker 2013.07.19. 18:28:37
@Kelt: Erről mindig a klasszikus jelenet jut az eszembe: